Palkan ulosmittauksen lykkäyshakemus

Voit hakea palkan ulosmittauksen aloittamisen lykkäämistä, jos olet ollut pitkään työttömänä ennen työsuhteesi alkua. Lykkäyksen enimmäispituus riippuu työttömyysjaksosi ja työsuhteesi kestosta sekä palkan määrästä. Enimmillään lykkäys voi kestää kuusi kuukautta työsuhteen alkamisesta. Jos työsuhteesi on määräaikainen, lykkäystä voi saada enintään puolet työsuhteen kestosta, mutta kuitenkin enintään kuusi kuukautta.

Lykkäys on enintään kuusi kuukautta, jos olet saanut työttömyysetuutta vähintään 258 päivältä. Lisäksi ehtona on, että palkan ulosmittauksesi on tulorajaulosmittaus eli nettopalkkasi määrä on enintään kaksinkertaisen suojaosuutesi suuruinen. Jos nämä ehdot eivät täyty, sinulle voidaan harkinnanvaraisesti myöntää lykkäystä enintään neljä kuukautta.

Saat päätöksen postitse tai Suomi.fi -viestit -palveluun, kun hakemuksesi on käsitelty. Suomi.fi-viestit -palvelun voi ottaa käyttöön osoitteessa www.suomi.fi/viestit.

Voit myös hakea palkan ulosmittauksen lykkäystä sähköisesti: <https://asiointi.oikeus.fi/ulosotto>.

|  |  |  |  |
| --- | --- | --- | --- |
| Hakijan tiedot | Nimi | | Henkilötunnus |
| Osoite (katuosoite ja postinumero) | | |
| Puhelinnumero | Sähköpostiosoite | |
| Työsuhteen  alkamispäivä |  | | |
| Lykkäyksen  ajankohta | Lykkäyksen aloituskuukausi | Lykkäyksen lopetuskuukausi | |
| Hakemuksen  perustelut ja liitteet |  | | |
| Päiväys ja  allekirjoitus |  | | |

**Ulosottokaari 4 luku 51 a § Lykkäys ulosmittaukseen työllistymisen perusteella**

Jos velallinen on työsuhteen alkaessa saanut työttömyysturvalaissa (1290/2002) tarkoitettua työttömyysetuutta vähintään 258 päivältä, tulorajaulosmittauksessa palkan ulosmittausta on velallisen pyynnöstä lykättävä niin, että lykkäys kestää puolet työsuhteen kestosta, kuitenkin enintään kuusi kuukautta. Lykkäyksen kesto lasketaan työsuhteen alkamisesta, ja lykkäyskuukausien määrä pyöristetään täysiksi kalenterikuukausiksi ylöspäin. Lykkäys voidaan jättää antamatta, jos velalliselle on aiemmin myönnetty lykkäys ja uusi lykkäys vaarantaisi olennaisesti hakijan maksunsaantioikeuden.

Jos 1 momentissa tarkoitetut lykkäyksen saamisen edellytykset eivät täyty, palkan ulosmittausta voidaan kuitenkin lykätä työllistymisen perusteella niin, että lykkäys kestää enintään puolet työsuhteen kestosta, ei kuitenkaan yli neljää kuukautta työsuhteen alkamisesta. Lykkäystä ei kuitenkaan voida myöntää, jos hakijan maksunsaantioikeus vaarantuu olennaisesti tai jos työttömyys on kestänyt vain lyhyen ajan, jollei lykkäyksen myöntämiselle ole erityisen painavia syitä.